《拟古诗十九首 其十八 客从远方来》
明代·孙蕡

妾有锦绣段，文采裁为衿。上罗连理枝，下织双飞禽。

惜此嫁时物，珍之比南金。良人隔山海，岁月亦已深。

愿因飞鸿翼，寄以表此心。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。